Publication: Magyar Közlöny
Issue: MK-1999-83 (Year: 1999, Number: 83)
Era: 1990-2004
Section: szóló 15/1998. (IV. 3.) FM rendelet (a továbbiakban: R.)
Paragraph Index: 53

b) alapanyag-termelő: ba) az a természetes személy, jogi személy vagy jogi személyiséggel nem rendelkező gazdasági társaság, akinek a vágósertés hizlalás céljából legalább kilencven napig a tulajdonában van, illetve haszonbérlet esetén legalább kilencven napig tartja és hizlalja, és ezt a tartás helye szerint illetékes települési falugazdász igazolja, bb) az az integrátor, akit a megyei (fővárosi) földművelésügyi hivatal (a továbbiakban: hivatal) külön jogszabályban foglaltak szerint nyilvántartásba vett, és rendelkezik a hivatal igazolásával arra vonatkozólag, hogy az intervenciós támogatást igényelheti. Az igazolás kiadásához mellékelni kell az integrátori szerződést, amely tartalmazza, hogy az e rendelet szerinti intervenciós támogatás teljes összegét az általa integráltak részére továbbadja, bc) az a kereskedő (természetes személy, jogi személy, jogi személyiséggel nem rendelkező gazdasági társaság), aki a hivatal igazolásával rendelkezik arra vonatkozóan, hogy az intervenciós támogatást igényelheti. Az igazolás kiadásához az alábbiakat mellékelni kell: — írásbeli nyilatkozatot és cégbírósági bejegyzést arról, hogy legalább egy éve folytat vágósertés értékesítési tevékenységet, — írásbeli nyilatkozatot arról, hogy vágósertés értékesítésből származóan alapanyag-termelői tartozása nincs, — az alapanyag-termelővel kötött adásvételi szerződést, amely tartalmazza, hogy a minősítési bizonylat és számla alapján járó intervenciós támogatás teljes összegét átadja az alapanyag-termelő részére a támogatásnak az Adó- és Pénzügyi Ellenőrzési Hivatal illetékes igazgatósága (a továbbiakban: APEH) által történt kifizetését követő legkésőbb 3. napon, bd) az a mezőgazdasági termékek raktározását, értékesítését, feldolgozását, a mezőgazdasági termeléshez szükséges anyagok beszerzését, valamint a mezőgazdasági termeléshez szükséges szolgáltatások nyújtását végző szövetkezet, amely a hivatal igazolásával rendelkezik arra vonat- 1999/83. szám kozóan, hogy az intervenciós támogatást igényelheti. Az igazolás kiadásához be kell nyújtani: — a szövetkezet nyilatkozatát arról, hogy a tagjai vágósertését értékesíti, és a vágósertést átadó tagok a ba) pontban előírt alapanyag-termelői feltételeknek eleget tesznek, — a tagjaival kötött olyan szerződést, amelyben kötelezettséget vállal arra, hogy az e rendelet szerint felvett támogatást a tagok részére teljes összegben továbbadja az APEH által történt támogatás folyósítását követő legkésőbb 3. napon;

Source: https://magyarkozlony.hu/hivatalos-lapok/48b00f3ef0b90fb3a98820d3fac65c86a8b57349/dokumentumok/4abf66ec5ec084cde00eb9645953bb86e82d0572/letoltes